રાજ્ય સરકારના આરોગ્ય વિભાગ દ્વારા જીકા વાયરસ સામે અટકાયતી પગલાંની જાહેરાત કરાઇ છે. આરોગ્ય વિભાગના ઉચ્ચ વર્તુળોના જણાવ્યા મુજબ જીકા વાયરસને લઇને સરકાર ચિંતિત છે. આ વાયરલ ગુજરાતમાં પ્રવેશે નહીં તે માટેના પગલાં નક્કી કરાયા છે. જે મુજબ વિદેશથી આવતા લોકોનું એરપોર્ટ પર સ્ક્રિનિંગ કરાશે. એરપોર્ટ પરના સ્ક્રિનિંગ દરમ્યાન જીકા વાયરસ અંગેની સહેજ પણ શક્યતા ધરાવતા ઉતારુને તત્કાળ સારવાર આપવી તેવી આરોગ્ય વિભાગ દ્વારા ગાઇડલાઇન બહાર પડાશે.